ট্রাম্পের নামে সড়ক! বিশ্বের নজরে আসতে বড় সিদ্ধান্ত রেভন্ত সরকারের

ওয়েব ডেস্ক: আন্তর্জাতিক মঞ্চে তেলঙ্গানার (Telangana) অস্তিত্বকে আরও উজ্জ্বল করতে এবার রাজ্যের গুরুত্বপূর্ণ করেকটি সড়কের নাম ডোনাল্ড ট্রাম্পের (Donald Trump) মতো আন্তর্জাতিক প্রভাবশালী ব্যক্তিত্ব ও বিশ্ববিখ্যাত প্রযুক্তি প্রতিষ্ঠানের নামে রাখার সিদ্ধান্ত নিয়েছেন সে রাজ্যের মুখ্যমন্ত্রী এ রেভন্ত রেড্ডি (A Revanth Reddy)। ‘তেলঙ্গানা রিজিং গ্লোবাল সামিট’ (Telangana Rising Global Summit)-এর আগেই এই সিদ্ধান্ত নিল রাজ্য সরকার।

জানা গিয়েছে, হায়দরাবাদের মার্কিন কনস্যুলেট জেনারেলের পাশের একটি প্রধান সড়কের নাম ‘ডোনাল্ড ট্রাম্প অ্যাভিনিউ’ করার প্রস্তাব দিয়েছে রেভন্ত সরকার। মার্কিন ভূখণ্ডের বাইরে মার্কিন প্রেসিডেন্টের নামে সড়ক হওয়াকে ঐতিহাসিক বলে মনে করছেন অনেকেই। আবার অনেকের মতে, আমেরিকার রাষ্ট্রপ্রধানের নজরে আসতেই এই পদক্ষেপ নিচ্ছে তেলঙ্গানা সরকার।

আরও পড়ুন: “অনেক কিছু করতে পারতাম,” পাকিস্তানকে ফের হুঁশিয়ারি রাজনাথের

তবে রেভন্ত সরকারের এই নামকরণ অভিযান শুধুমাত্র ট্রাম্পের মধ্যেই সীমাবদ্ধ নয়। হায়দরাবাদকে প্রযুক্তির বিশ্বমানচিত্রে প্রতিষ্ঠিত করতে বড় কিছু টেক সংস্থাকেও সম্মান জানাতে চায় তেলঙ্গানা সরকার। ইতিমধ্যেই আরও কয়েকটি সড়কের নাম ‘গুগল স্ট্রিট’ (Google Street) ‘মাইক্রোসফট রোড’ (Microsoft Road) এবং একটি স্থানের ‘উইপ্রো জংশন’ (Wipro Junction) করার প্রস্তাব এসেছে।

পাশাপাশি, ভারতের শিল্পোন্নয়ন ও কর্পোরেট জগতের কয়েকজন গুরুত্বপূর্ণ ব্যক্তিত্বদেরও সম্মান জানাবে তেলঙ্গানা সরকার। সূত্রের খবর, নেহরু আউটার রিং রোডের রাভিরিয়ালা থেকে ভবিষ্যৎ পরিকল্পিত ‘ফিউচার সিটি’ পর্যন্ত গ্রিনফিল্ড রেডিয়াল রোডটির নামকরণ করা হবে পদ্মভূষণ রতন টাটার নামে।

দেখুন আরও খবর:

The post ট্রাম্পের নামে সড়ক! বিশ্বের নজরে আসতে বড় সিদ্ধান্ত রেভন্ত সরকারের first appeared on KolkataTV.

The post ট্রাম্পের নামে সড়ক! বিশ্বের নজরে আসতে বড় সিদ্ধান্ত রেভন্ত সরকারের appeared first on KolkataTV.